চট্টগ্রাম উন্নয়ন কর্তৃপক্ষ
চট্টগ্রাম উন্নয়ন কর্তৃপক্ষ (চউক বা সিডিএ) চট্টগ্রাম মেট্রোপলিটন এলাকার জন্য সংবিধিবদ্ধ পরিকল্পনা ও উন্নয়ন প্রণয়নমূলক কর্তৃপক্ষ যা বাংলাদেশ সরকারের চউক অধ্যাদেশ-১৯৫৯ এর আলোকে গঠিত ও পরিচালিত হয়ে থাকে। ভৌগোলিক ও অর্থনৈতিকভাবে গুরুত্বপূর্ণ দেশের অন্যতম বাণিজ্যিক কেন্দ্র চট্টগ্রাম শহর ও এর নিয়ন্ত্রিত আশেপাশের এলাকাসমূহের পরিকল্পিত ও সামঞ্জস্যপূর্ণ উন্নয়নের প্রতি দৃষ্টি রেখে ক্রমবর্ধমান নগরায়ণের ধারাকে পরিকল্পিত ও টেকসই করার লক্ষ্যে সংস্থাটি কাজ করে থাকে।